Naskah pidarta sambutan dalam suatu upacara.Ratu Sulinggih sane bhaktinin titiang Dane jero bendesa adat sane wangiang titiang Para uleman/atiti sane kusumayang titiangIda dane sameton sane tresna sihin titiang Sadurung titiang ngaturang matur,pinih rii ngiring sareng-sareng ngastiti bhakti ring Ida Hyang Widhi mangda pamargin acarane punika antar,sidha karya sidaning don malarapan antuk panganjali "Om Swastyastu"Selantur ipun, titiang sane nyeledihi utawi ngangganin sang madue karya,ngaturang swasti prapta,tur banget ngaturang suksmaning manah antuk ring ida dane sareng sami,riantuk sampun sueca tur ledang ngrauhin titiang madue karya rahinane mangkin.Mungguing karyan titiang rahinane mangkin wantah muputang pangupakaran pianak titiang sane mawasta I Gede Raditya. Ipun sampun nemuang jatukarma prasida mapikuren sareng Ni Luh Sri Diantari saking Banjar Anyar Kelod. Ring dinane mangkin gawenang titiang upakara matatah miwah pawidi-widanan saparipolah anak mapikuren.
Inggih ida dane sareng sami.Sane mangkin pacang atur uningayangtitiang tatujon titiange ngaturin ida dane sane sami mangda rauhkadi mangkin,nenten lian wantah pinaka saksi sajeroning upakarapawiwahan sane kalaksanayang. Lian ring punika taler mangdamapaica pitutur, lan sareng ngastitiang mantuk ring Ida Sang HyangWidhi,dumadak sareng kalih sajeroning ngamargiang grehastaasrama prasida nemu rahayu,mapikolih sidaning don sakadipangaptinnyane. Mungguing eedan upacara pawiwahan punikisampun karihinin antuk natab Sayut Penyampi, lan NatabPabyakalan. Sorene malih ajebos pacang kalanturang antukmajauman/madewasa mulih irika ring Banjar Anyar Kelod. Pinaka cihnan liang manah titiange ring ida dane sarengsami,saha mangda jangkep yadnya lan gawen titiange, sane mangkintitiang ngaturin mangda ida dane sareng sami ledang ngunggahangbhoga samatra sane sampun kasyagaang. Wantah asapunika pamahbah panyembrama titiang, bilih wentenmakatunalwihipun, inggian ring panyembrama utawi aturanpanamiu,titiang sakulawarga nunas geng rena pangampura. Inggih sane mangkin pacang untatin titiang antuk parama santi. Om Santih,Santih,Santih Om.
INDAYANG CAWIS PITAKEN RING SORMANUT DAGING PIDARTA SAMBUTANSANE SAMPUN KAPIRAGIANG!Pidarta inucap ngeninin indik napi?Indayang suratang lengkara sane nyihnayang pangayubagia ring pidarta sambutan sane kapiragiang!Napi tatujon tamiune ngerauhin upacar inucap?
kls x/I PITEGEs PIDARTsAKruna pidarta mawit saking kruna pidato saking basa Melayu. Ring dija pidarta ingih punika bebaosan sane marupa Babaosan utawi pekayunan sane kewedar ring ajeng anak akeh mangda napi sane kewedar punika sidha keresepang saha kelaksanayang
• TATACARA SAJERONING MAKTAYANG PIDARTA• Pidarta Tutur Utawi Lisa inggih punika pidarta sane kewedar sangkaning dedadakan utawi nenten madasar pengrencana mawinan sang• Pidarta Sasuratan (pidarta ngangge teks) menawi kadi pidarta-pidarta pejabat utaw sang sane kasudi mapaica sambrama wecana ring upacara resmi• Pidarta Arda Tutur inggih punika pidarta sane kebaktayang nanggen ringkesan utawi skemaa, puniki lumrah kabaktayang olih pengater acara utawi ugrawakya.
Pah-pahan Piadarta• Wenten murda utawi judul pidarta manut topic utawi tema sane sampun kecumawisang.• Wenten pamahbah utawi pendahuluan patut pidaging. -Pengastuti -Pengayunagia• Daging pidarta (manut tema/topic pidarta)• Pamuput Pidarta – nyutetang daging pidarta – Matur Suksma mantuk ring uratian parajane – Nunas pengampura antuk kakirangannyane – Salam pamuput.
agem-ageman mapidarta,• makadi ring sor puniki.• 1. Wicara inggih punika ngeninin indik topik utawi téma pidarta sané pacang kabaktayang, mangdané prasida nudut kayun para pamiarsa.• 2. Wiraga inggih punika semita lan laras sang sané maktayang.• 3. Wirama inggih punika intonasi suara sané anut ring punggelan lengkara mangdané prasida kapiragi lengut.• 4. Wirasa inggih punika ritatkala maktayang pidarta kacihnayang antuk rasa mangdané daging pirdata sané kabaktayang punika prasida nuek rasa nyujuh tuas sang sané mirengang, tur mangdané nénten kasinahang sakadi anak ngapalang.• 5. Wesata inggih punika nyobiahang tur nglimbakang pidarta antuk pikayun sng sang sané mapidarta , sané kanutang taler ring sajeroning agem-ageman sané menggah ring sajeroning wiraga ring ajeng.
PANUREKSAN LOMBA PIDARTASajeroning ngamiletin mapidarta, wenten lelima kreteria sane sering katureksa utawi kaicenin panureksa sekadi ring sor puniki:• Pengelolaaan Tema, ring dija murdan pidarta miwah daging pidarta mangda manut ring tema sane laicenin antuk lembaga sane ngwentenang lomba.• Bahasa, sane katureksain maiketan bahasa minekadi suara (vocal), pelafalan (ucapan sane manut), miwah anggah-ungguhing basa Bali.• Penguasaan materi, duaning sane mapidarta pacing nenten nganggen teks, yening wenten nenten lancara jaten pacing ngirangin nilai.• Amanat/Pikenoh, sane katureksa manut tema utawi topic sane kabaosang.• Penampilan, sane katureksa wiraga utawi bahasa tubuh sang pamidarta mangda manut ring napi sane kebaosang.
TES• Latihan I• Saurin pitaken ring sor puniki (pertemuan awal ketika perkenalan):• Indayang baosang napi punika pidarta ?• Indayang bacak pah – pahan pidarta ?• Indayang sambat napi daging pamahbah punika ?• Kunci Jawaban :• Pidarta inggih punika babaosan marupa daging pikayunan sane kawedar ring ajeng anak sareng akeh mangda napi sane kawedar punika prasida karesepang tur kalaksanayang.• Pah – pahan pidarta :• Murda• Pamahbah• Daging• Pamuput• Daging pamahbah :• Pangastawa• Pangayubagia
TES IINapi sane kebaos pudarta?Napi agem-ageman anake mapidarta?Punapi panureksan anake lomba pidarta?Indayang Karyanin pidarta antuk tema bebas